চৌধুরী খুরশিদ আলম

চৌধুরী খুরশিদ আলম (১৯৪০ - ১০ সেপ্টেম্বর ২০২৩) ছিলেন বাংলাদেশের একজন রাজনীতিবিদ। তিনি লক্ষ্মীপুর-২ আসনের সাবেক সংসদ সদস্য।

 জন্ম 
চৌধুরী খুরশিদ আলম ১৯৪০ সালে লক্ষ্মীপুর সদর উপজেলার শাকচর ইউনিয়নের টুমচর গ্রামে জন্মগ্রহণ করেছেন। তার পিতার নাম মদিন উল্যাহ বটু চৌধুরী। বিবাহিত জীবনে তার এক ছেলে ও দুই মেয়ে।

 কর্মজীবন 
চৌধুরী খুরশিদ আলম ২১ অক্টোবর ১৯৭৩ সাল থেকে  ৫মার্চ ১৯৭৪ সাল পর্যন্ত লক্ষ্মীপুর কলেজের অধ্যক্ষ ছিলেন। তিনি লক্ষ্মীপুর পাবলিক লাইব্রেরি ও টাউন হলের সাবেক সভাপতি। তিনি লক্ষ্মীপুর চেম্বার অব কমার্সের প্রেসিডেন্ট ছিলেন।

 রাজনৈতিক জীবন 
চৌধুরী খুরশিদ আলম লক্ষ্মীপুর জেলা জেলা বাংলাদেশ জাতীয়তাবাদী দলের সাবেক সভাপতি। এর পর জাতীয় পার্টিতে যোগদিয়ে তিনি লক্ষ্মীপুর জেলা জাতীয় পার্টির সভাপতি এবং কেন্দ্রীয় কমিটির নির্বাহী কমিটির সদস্য ছিলেন।

তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে লক্ষ্মীপুর-২ (রায়পুর-লক্ষ্মীপুর সদর) আসন থেকে সংসদ সদস্য নির্বাচিত হয়েছিলেন। তিনি ১৯৮৮ থেকে ১৯৯০ পর্যন্ত লক্ষ্মীপুর জেলা পরিষদের প্রথম চেয়ারম্যান ছিলেন।

 মৃত্যু 
চৌধুরী খুরশিদ আলম ১০ সেপ্টেম্বর ২০২৩ ইউনাইটেড হাসপাতালে চিকিৎসাধীন অবস্থায় মৃত্যুবরণ করেন।

 তথ্যসূত্র 

বিষয়শ্রেণী:১৯৪০-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:লক্ষ্মীপুর জেলার রাজনীতিবিদ
বিষয়শ্রেণী:লক্ষ্মীপুর সরকারি কলেজের শিক্ষক
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য